Herman Koch

Herman Koch (* 5 September 1953) is 'n Nederlandse skrywer en akteur. Hy skryf kortverhale, romans en rubrieke. Sy topverkoper roman, Die aandete (2009), is vertaal in 21 tale. Hy het hom bekwaam as akteur in radiostukke, televisie en rolprente. Hy is medeskepper van die TV-reeks Jiskefet (1990–2005).

 Vroeë lewe en opvoeding 
Herman Koch is gebore op 5 September 1953 in Arnhem, Nederland. Sy gesin het na Amsterdam verhuis toe hy twee jaar oud was.Radio Books – 'A Brief History of Deceit' by Herman Koch , Radio Netherlands Worldwide, 2009. Opgespoor op 14 Oktober 2012. Hy het skoolgegaan aan die Montessori Lyceum Amsterdam, waaruit hy later geskors is. G.J. van Bork, Koch, Herman, Schrijvers en dichters, 2006. Opgespoor op 29 Mei 2013.

 Akteursloopbaan 
Koch het hom as akteur bekwaam in radio, televisie en rolprente. Hy het bygedrae tot die komedieprogram Borát (1984–1989) vir radio. Koch was saam met Kees Prins en Michiel Romeyn medeskepper van die absurdistiese and satiriese televisiereeks, Jiskefet (1990–2005), waarin hy ook gespeel het. Hy het klein rolle vertolk in die rolprente Abeltje (1998) en Hè, Gezellig (2014) en die TV-reekse Abeltje (2000) en Voetbalvrouwen (2007).Herman Koch, IMDb. Opgespoor op 17 Oktober 2014.

 Skryfwerk 
Koch skryf kortverhale, romans en rubrieke. Sy debuutwerk was die kortverhaalbundel De voorbijganger (1985). Sy eerste roman was Red ons, Maria Montanelli (1989). In 2005 het Koch die teks geskryf vir die Groot Dictee der Nederlandse Taal, 'n speltoets vir volwassenes wat op televisie uitgesaai is en georganiseer is deur die Belgiese koerant De Morgen, die Nederlandse koerant de Volkskrant en die Nederlandse openbare uitsaaier NTR. Colofon, Omroep NTR. Opgespoor op 14 Julie 2013.

Sy sesde roman was Die aandete (2009; Het diner), wat in 21 tale, insluitend Afrikaans, vertaal is,Author: Herman Koch , Nederlandse Stigting vir Letterkunde. Opgespoor op 2012-10-14. en waarvan meer as 1 miljoen kopieë in Europa alleen verkoop is.Arifa Akbar, The Dinner, By Herman Koch, trans. Sam Garrett, The Independent, 2012. Opgespoor op 18 Oktober 2012.. Dit het in 2009 die Nederlandse Spoorwegen se NS Publieksprijs gewen. NS Publieksprijs naar Het Diner, NRC Handelsblad, 2009. Opgespoor op 29 Mei 2013. 'n Nederlandse teaterverwerking van Het diner is in 2012 op die planke gebring Het diner, Hummelinck Stuurman Theaterbureau. Opgespoor op 14 Julie 2013. en 'n Nederlandse rolprentverwerking van die roman is in 2013 uitgereik. Het Diner de Film . Opgespoor op 22 Januarie 2014. 'n Italiaanse rolprentverwerking, I Nostri Ragazzi, is in 2014 vrygestel.://www.comingsoon.it/film/i-nostri-ragazzi/50276/scheda/ 'n Engelse rolprentverwerking, The Dinner, is in 2017 uitgereik.Ben Child, "Cate Blanchett cooking up directorial debut with The Dinner", The Guardian, 2013. Opgespoor op 4 Februarie 2014.

'n Normale gesin, (Koreaans: 보통의 가족), 'n Suid-Koreaanse dramafilm uit 2023, wat geregisseer is deur Hur Jin-ho en geskryf is deur Park Eun-kyo en Park Joon-seok, is die vierde rolprentverwerking van die roman, ná die 2013-Nederlandse rolprent Het Diner, die 2014-Italiaanse rolprent I nostri ragazzi, en die 2017-Amerikaanse rolprent The Dinner.

 Persoonlike lewe 
Koch is getroud met Amalia en hulle het 'n seun. Herman Koch, Amalia, de Volkskrant, 2003. Opgespoor op 14 Julie 2013. Herman Koch (onderhoud), Onderhoud: Herman Koch , Margriet, 2011. Opgespoor op 14 Julie 2013. Koch is die halfbroer van die skrywer Els Pelgrom.

 Werke 
Kortverhale
 (1985) De voorbijganger 
 (1991) Hansaplast voor een opstandige, onder die skuilnaam Menno Voorhof
 (1998) Geen agenda 
 (2001) Schrijven & drinken 
 (2001) Dingetje 
 (2003) Alle verhalen 
 (2012) Korte geschiedenis van het bedrog 

Romans
 (1989) Red ons, Maria Montanelli 
 (1996) Eindelijk oorlog 
 (2000) Eten met Emma 
 (2003) Odessa Star 
 (2005) Denken aan Bruce Kennedy 
 (2009) Het diner; Afrikaanse vertaling: Die aandete, deur Daniël Hugo. Protea Boekhuis 2013 
 (2011) Zomerhuis met zwembad; Afrikaanse vertaling: Vakansiehuis met swembad, deur Daniël Hugo. Protea Boekhuis 2015 
 (2014) Geachte heer M. 
 (2016) De greppel (Afr: Die sloot)
 (2020) Finse dagen 
 (2021) Een film met Sophia 
 (2022) Het Koninklijk Huis 
 (2024) Ga je erover schrijven? (Afr: Gaan jy daaroor skryf?)

Rubrieke
 (1999) Het evangelie volgens Jodocus 
 (2010) De ideale schoonzoon 

 Verwysings 

 Eksterne skakels 

 Herman Koch, amptelike webwerf


Kategorie:Geboortes in 1953
Kategorie:Nederlandse skrywers
Kategorie:Nederlandse akteurs
Kategorie:Lewende mense